*JEGYZŐKÖNYV*

Készült az Arlói Polgármesteri Hivatal tanácstermében

Arló Nagyközség Önkormányzatának Képviselő-testülete

**2019. augusztus 12-én** **megtartott soron kívüli nyílt üléséről**

**Megjelent önkormányzati képviselők:**

|  |  |
| --- | --- |
| Vámos Istvánné dr.  Bíró Ferenc  Balázsné Király Rita  Balogh Edina  Dulai Roland  Tengely László | polgármester  alpolgármester  képviselő  képviselő  képviselő  képviselő |

**Távollévő önkormányzati képviselő:** Papp Zsóka képviselő

**Meghívottak neve, megjelenésük ténye:**

|  |  |  |
| --- | --- | --- |
| Varró Lajos  Dr. Springer József  Horvát Ernő  Póczos Andrea  Némethné Balázs Gabriella  Nagy Tibor  Tengely Katalin  Nagy Tiborné  Schlága István  Sípos Dénesné  Juhász János  Berencsi Gergely  Bari Gergely  Bárdos Krisztián  Pozsár Istvánné  Antal István  Szilágyi Sándor  Klisóczkiné Papp Andrea  Móráné Nemes Edit | külső tag  külső tag  külső tag  Arlói Széchenyi István Általános Iskola igazgatója  Arlói Tengerszem Óvoda vezetője  Arlói Szociális Alapszolgáltatási Központ vezetője  Tájház és Könyvtár vezetője  Arlói Közéletért és Kultúráért Egyesület elnöke  Polgárőr Egyesület elnöke  Arlói Jóléti Szolgálat Közalapítvány vezetője  Sportegyesület vezetője  JOBBIK helyi vezetője  Arlói Roma Nemzetiségi Önkormányzat elnöke  Plébános  Nőklub vezetője  Arlói Turisztikai és Közösségi Kft. ügyvezetője  Idősek Tanácsa elnöke  jegyző  jegyzőkönyvvezető | Nem jelent meg  Jelen van  Nem jelent meg  Nem jelent meg  Nem jelent meg  Nem jelent meg  Nem jelent meg  Nem jelent meg  Nem jelent meg  Nem jelent meg  Nem jelent meg  Nem jelent meg  Nem jelent meg  Nem jelent meg  Nem jelent meg  Nem jelent meg  Nem jelent meg  Jelen van  Jelen van |

**Vámos Istvánné dr.:** Köszöntöm ajelenlévőket, és megállapítom, hogy az ülés határozatképes, mert 6 képviselő van jelen. A mai soron kívüli ülés napirendje Arló és Járdánháza turisztikai fejlesztésével kapcsolatos közbeszerzési eljárás ajánlattételi felhívásának elfogadása, a Magyar falu program útfelújítási pályázata és a HVB tagok megválasztása. Kérem, szavazzunk a napirend elfogadásáról.

A napirendet a jelenlévő képviselők **egyhangúan, 6 igen szavazattal** az alábbiak szerint fogadják el:

**Javasolt és elfogadott napirendi pontok:**

1. TOP-1.2.1-16-BO1-2017-00009 „Arló és Járdánháza turisztikai fejlesztésével” kapcsolatos ajánlattételi felhívás
2. Magyar falu program útfelújítási pályázata
3. HVB tagok megválasztása

**Tárgyalt napirendi pontok:**

1. **napirendi pont**

TOP-1.2.1-16-BO1-2017-00009 „Arló és Járdánháza

turisztikai fejlesztésével” kapcsolatos ajánlattételi felhívás

**A napirendi pont előterjesztője: Vámos Istvánné dr. polgármester**

**Írásbeli előterjesztés a jegyzőkönyvhöz mellékelve**

**Vámos Istvánné dr.:** A közbeszerzési eljárásban az ajánlattételi felhívást közzé kell tenni a turisztikai munkálatok elvégzésére. Ezzel a kiírással egyszer már foglalkoztunk, eldöntöttük, kiket hívunk meg, de mivel nyílt eljárásról van szó, más is beadhatja az ajánlatát. Az ajánlattételi felhívás tartalmát szeretném, ha a képviselő-testület is megtárgyalná és elfogadná. A pályázat kiírása szükséges, ha azt akarjuk, hogy ősszel megkezdődjenek a munkálatok. A 60 napos határidőbe minden nap beleszámít, így szeptember közepére letelik az az idő, amikorra be kell adni az ajánlatokat. Az a cél, hogy a 7 hónapos határidő alatt a kivitelezés befejeződjön. Ezzel egyidőben a Magyar Államkincstárhoz határidő módosítási kérelmet nyújtottunk be, mert bizonyos határidőkkel csúszunk. A 6 db horgász beállónak a telepítéséhez ingatlanokat kell szanálni. Ez folyamatban van, 3 horgásztanya már le lett bontva, ez nem került költségünkbe. Az elmúlt héten a Horgász Egyesület elnökével bejárást tartottunk a tónál, remélem sikerül megállapítani kik azoknak a házaknak a tulajdonosai, amelyek olyan állapotban vannak, hogy le kell bontani. Ha ezeknél is meg tudjuk spórolni a bontási költséget, akkor ezt a pénzt át tudjuk csoportosítani más feladatokra a pályázaton belül. Szeptember 15. napjával el kellene indítani a bontást, ehhez az építészek segítségét kértük, mert tőle kell olyan vélemény, hogy nem illik a környezetbe és életveszélyes, kárt okoz, így tudjuk elrendelni a bontást. Az egyik tulajdonos elmondta, hogy nem érdekli a megörökölt horgásztanya, azt csinálunk vele, amit akarunk, mert kint él Németországban.

**Balázsné Király Rita:** Az előterjesztésben építészeti területenként látjuk a feladatokat. Örülök annak, hogy a felújítás szeptember 30-tól május 1-ig tart.

**Vámos Istvánné dr.:** A korábbi döntés 5 cég meghívásáról szólt, olyat kell választani, aki generál pályázó lesz. Az ajánlattételi felhívás jó szerintem ebben a formában és tartalommal. A Pénzügyi és Településfejlesztési Bizottság ülésén az egyik bizottsági tag elmondta, hogy a kerékpárút nagyon rossz állapotban van, füves, rengeteg a kátyú. A pályázatban nem szerepel ennek a felújítása, aszfaltozása, csak a felfestés van benne.

**Balázsné Király Rita:** Járdánházának is van a kerékpárúttal kapcsolatban feladata, ők külön döntenek, vagy mi pályázunk?

**Vámos Istvánné dr.:** Konzorciumban van, mi írjuk ki a pályázatot.

Kérem, szavazzunk az ajánlattételi felhívás tartalmának elfogadásáról.

**A képviselő-testület 6 jelenlévő tagja 6 igen szavazattal, egyhangúan az alábbi határozatot hozza:**

**119/2019. (VIII.12.) határozat**

**Tárgy:** TOP-1.2.1-16-BO1-2017-00009 „Arló és Járdánháza turisztikai fejlesztésével” kapcsolatos ajánlattételi felhívás

Arló Nagyközség Önkormányzatának Képviselő-testülete a fenti tárgyú előterjesztést megtárgyalta és a határozat melléklete szerinti tartalommal jóváhagyja.

**Határidő:** 2019. augusztus 12.

**Felelős:** Vámos Istvánné dr. polgármester

*A határozat melléklete a jegyzőkönyv 1. sz. melléklete.*

1. **napirendi pont**

Magyar falu program útfelújítási pályázat

**A napirendi pont előterjesztője: Vámos Istvánné dr. polgármester**

**Vámos Istvánné dr.:** Ismerteti a Magyar falu program pályázattal kapcsolatban beérkezett ajánlatokat. A Képviselő-testület 102/2019. (VI.28.) határozatával döntött arról, hogy az NLC Tanácsadói Csoport Kft. ajánlata alapján megrendeljük a pályázathoz szükséges előminősítést. Időközben felmerült a kérdés, hogy a Nyugat-Borsodi Területfejlesztési Nonprofit Kft. ajánlatát is meg kell vizsgálni. Elmondja, hogy 2019. március 13-ai határidővel megküldte a Kft-nek a pályázati igényeket. A Kft. nem reagált a mai napig, hanem augusztus 6-án tettek javaslatot arra, hogy útfelújítás esetén javasolnák a Vanyics tanya Ózd felőli részét felújítani és esetleg járdát építeni. Szóban tájékoztattak arról, hogy amennyiben a pályázat megírásával a Kft-t bízzuk meg, a pályázatba épített 5 %-on felül 100.000 Ft-ot kérnek a pályázat megírásáért. Ugyanakkor augusztus 8-án érkezett egy harmadik ajánlat EuroRaptor Kft-től, aki térítésmentesen vállalja a pályázat határidőre történő magas szakmai színvonalú elkészítését, és benyújtását. Amennyiben a pályázat nyerni fog, vállalják a projekt komplex megvalósítását, a pénzügyi elszámolást. A munkadíjuk a projekt keretében teljes mértékben elszámolható 5 % szakértői díj. Ajánlatukban azt írták, hogy a cégnek 15 éves múltja van és több mint 100 milliárd forintot nyertek különböző projektek keretében.

A képviselő-testület újra megvitatta az előző ajánlatot, valamint a két legújabb ajánlatot, és az alábbi határozatot hozta:

**A képviselő-testület 6 jelenlévő tagja 6 igen szavazattal, egyhangúan az alábbi határozatot hozza:**

**120/2019. (VIII.12.) határozat**

**Tárgy:** Magyar falu program útfelújítási pályázat

Arló Nagyközség Önkormányzatának Képviselő-testülete a 102/2019. (VI.28.) határozatát visszavonja.

Felkéri a polgármestert, hogy a legkedvezőbb ajánlatot adó EuroRaptor Kft-nek adjon megbízást a pályázat elkészítésére.

**Határidő:** 2019. augusztus 16.

**Felelős:** Vámos Istvánné dr. polgármester

1. **napirendi pont**

HVB tagok megválasztása

**A napirendi pont előterjesztője: Klisóczkiné Papp Andrea jegyző**

**Írásbeli előterjesztés a jegyzőkönyvhöz mellékelve**

**Balázsné Király Rita:** Korábban is ezek a tagok voltak, személyük ellen nincs kifogás. Az előterjesztést elfogadásra javaslom.

**Vámos Istvánné dr.:** Kérem, szavazzunk a HVB tagok megválasztásáról.

**A képviselő-testület 6 jelenlévő tagja 6 igen szavazattal, egyhangúan az alábbi határozatot hozza:**

**121/2019. (VIII.12.) határozat**

**Tárgy:** Helyi Választási Bizottsági tagok megválasztása

Arló Nagyközség Önkormányzata Képviselő-testülete Helyi Választási Bizottsági tagoknak és póttagoknak a következő személyeket választja meg:

***Helyi Választási Bizottság:***

Boldizsár István (Ady Endre út 165.) tag

Koós György (Benéte út 2.) tag

Tengely Zoltánné (Ady Endre út 300.) tag

Csépányi Lajosné (Kassai út 72.) póttag

Búzás Judit (Zombori út 29. fsz.2.) póttag

**Határidő:** 2019. október 13.

**Felelős:** Klisóczkiné Papp Andrea jegyző

Nincs több napirendi pont, a polgármester bezárja az ülést.

K. m. f.

Vámos Istvánné dr. Klisóczkiné Papp Andrea

polgármester jegyző

Móráné Nemes Edit

jegyzőkönyvvezető